اس زمانہ میں پورے شام اورایران میں جنگ چھڑی تھی ، ہاشم دونوں میں شریک ہوئے،ایران کی معرکہ آرائیوں کے سلسلہ میں قادسیہ کا معرکہ نہایت اہم ہے،اس کے لیے عمرنے دار الخلافہ سے جو منتخب بہادر بھیجے تھے ، اس میں ایک ہاشم بھی تھے؛چنانچہ وہ عمرکے حکم سے چھ ہزار کی جمعیت کے ساتھ شام سے روانہ ہوئے اورٹھیک تیسرے دن ایران کے حدود میں پہنچے اور یرموک کے معرکہ میں شریک ہوئے،اس جنگ میں انھوں نے اپنی شجاعت کے نہایت حیرت انگیز مناظر دکھائے اور ایسے کا رہائے نمایاں کیے کہ مجاہدین قادسیہ میں کوئی بھی ان کے کارناموں کو نہ پہنچ سکا ، فاتحین قادسیہ میں ان کانام سر فہرست ہے ۔
Entity: ہاشم — Type: /person, /person/soldier